Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Miroslava Mišová, Mgr.
Pozícia: výskumný a vývojový zamestnanec pre tvorbu testov a banku úloh z ang. jazyka
Oddelenie: oddelenie tvorby evalvačných nástrojov pre vyššie sekundárne vzdelávanie
Organizácia: Národný ústav certifikovaných meraní vzdelávania, Pluhová 8, Bratislava 
Znalosť jazykov: anglický C1, 

2. Zahraničná pracovná cesta (ZPC):
Štát, mesto: Poľsko, Varšava
Vykonaná v dňoch: 16. – 18. 11. 2011
Účel cesty: účasť na konferencii pod názvom Effective policies for the development of competencies of youth in Europe 
Spôsob financovania: z rozpočtu NÚCEM 

3. Rámcový program pobytu:
(Denný záznam o priebehu cesty/Dátum, hodina, navštívené organizácie/Program konferencie)

16.11.2011, 7:00 – 8:00 Doprava z Bratislavy do Viedne.
16.11.2011, 10:05 – 11:25 Doprava z Viedne do Varšavy
16.11.2011, 12:00 - 13:30 Registrácia na konferencii
16.11.2011, 13:30 - 15:00 Obed, zoznámenie sa z účastníkmi konferencie
16.11.2011, 15:00 - 15:15 Uvítacia reč – Katarzyna Hall, ministerka školstva (Poľsko) 
16.11.2011, 15:15 - 16:00 Príspevok predstaviteľa Európskej komisie pod názvom „Európska politika vo vzdelávaní“
16.11.2011, 16:00 - 16:30 Prestávka na kávu
16.11.2011, 16:30 - 18:30 Plenárna schôdza pozostávajúca z viacerých diskutovaných okruhov – „Trendy vo výkonnosti žiakov a vzdelávacia politika. Európska únia v globálnom kontexte.“, „Trendy vo vzdelávacích výsledkoch mladých ľudí (OECD, PISA)“, „Zlepšovanie základných zručností v Európe  (EC, Eurydice)“, „Úspešné taktiky zabezpečovania výkonnosti študentov – globálna perspektíva (World Bank)“
17.11.2011, 9:30 – 11:00 Plenárna schôdza pozostávajúca z viacerých diskutovaných okruhov – „Prečo sú kompetencie dôležité a ako ich zlepšiť, úloha kognitívnych zručností v medzinárodnom raste a vývoji (the Hoover Institution of Stanford University)“, „Hodnotenie a vyučovanie zručností 21.storočia (INTEL Corporation, ATC21S Project)“, 
17.11.2011, 11:00 - 11:30 Prestávka na kávu 
17.11.2011, 11:30 - 13:00 Plenárna schôdza pozostávajúca z viacerých diskutovaných okruhov – „Dôležitosť výskumu vo vzdelávaní a prístupu zameraného na výsledky vzdelávania/ učenia (Európska komisia)“, „Učenie sa zo široko-škálového hodnotenia a výskumných štúdií (the German Institute for International Educational Research)“
17.11.2011, 13:00 - 14:30 Obed
14:30 - 16:00 Účasť na paralelnom stretnutí (časť I)
16:00 - 16:30 Prestávka na kávu
16:30 - 18:00 Účasť na paralelnom stretnutí (časť II)

18.11.2011, 09:30 - 11:00 Zhrnutie paralelných stretnutí – panelová diskusia
11:00 - 11:30 Záverečné slovo zástupcou európskej komicie
11:30 - 12:30 Plenárna diskusia
12:30 - 13:00 Záverečná reč ministersky školstva Katarzyna Hall, (Poľsko)
13:00 - 13:30 Presun na letisko
15:00 – 16:30 Doprava do Viedne
17:30 – 18:30 Doprava do Bratislavy

4. Stručný priebeh rokovaní:

Účastníci konferencie mali možnosť okrem vyššie uvedených aktuálnych problémov možnosť diskutovať problematiku samostatne zvolených okruhov záujmu v paralelných diskusných skupinách, vďaka ktorým sa zvýšila efektivita a prínos pre jednotlivých účastníkov. Účasť zo strany našej organizácie som zabezpečila na nasledujúcich diskusiách
1.	Diskusia na globálnu tému: „Zvýšovanie podielu najvýkonnejších študentov v populácii študentov”. V rámci tejto diskusnej skupiny odzeli príspevky z oblasti výsledkov rozsiahlych medzinárodných vyhodnotení dát, analyzovala sa účinnosť systému reforiem a špecifické vzdelávacie politiky. Riešili sa konkrétne aspekty vzdelávacích systémov (hodnotenie a posudzovanie, rozdiely vo výkonnosti medzi školami). Hlavným bodom boli dáta z rozsiahlych hodnotení a ďalších štúdií, v ktorých boli merané kompetencií študentov. 
2.	Hodnotenie a učenie nových zručností v ekonomike založenej na vedomostiach. Diskusia sa viedla v duchu informácií o medzinárodných výskumoch, ktoré poskytujú rozsiahle údaje a meranie základných zručností: čítanie, matematike a prírodovedné gramotnosti. Diskutovalo sa na problematiku prierezových kompetencí, ako sú: tvorivosť, kritické myslenie, riešenie problémov, rozhodovanie, komunikácia a spolupráca v oblasti vzdelávania. Diskusia prešla aj do problematiky ukončovania štúdia na stredných školách a význam externej časti maturitnej skúšky pre samotných žiakov ako jedného ukazovateľa o objektívnosti vzdelávacieho výstupu a dokladu pre univerzity a zamestnávateľov a ich lepšie sa uplatnenie v živote.
Prebehla individuálna diskusia s Pierrom Mairesseom, zástupcom Európskej komisie o zapojení Slovenska do spoločného projektu v oblasti jazykového vzdelávania, ktorého prvá fáza už prebieha: Európsky ukazovateľ jazykových vedomostí. Druhá etapa, začínajúca približne v roku 2016 by bola prístupná a otvorená aj pre zapojenie sa Slovenska.

5. Odporúčané závery:

 Zvyšovať význam maturitnej skúšky ako hlavného objektívneho kritériá pri výstupe žiakov zo stredných škôl. Podnecovať v slovenskom edukačnom prostredí diskusiu o zjednotení kritérií o uznávaní výsledkov externej časti maturitnej skúšky aj zamestnávateľmi a jednotne vysokými školami. Zapojiť sa do projektov, ktoré nám dajú exaktné informácie o stave pripravenosti slovenských žiakov v oblasti jazykov v porovnaní s inými krajinami.

6. Prehľad prinesenej dokumentácie a miesto jej uloženia:

Podporné materiály k jednotlivým diskutovaným problematikám boli prinesené v stručných prehľadoch (rešerše), sú uložené na oddelení evalvačných nástrojov pre vyššie sekundárne vzdelávanie.

7. Osobitne vyhotovený očakávaný prínos ZPC:
Osobitným prínosom ZPC je získanie informácií, poznatkov a kontaktov ktoré dávajú možnosť koordinácie a kooperácie s inými medzinárodnými organizáciami zaoberajúcimi sa výskumom v rôznych oblastiach vzdelávania. Širšie využitie sekundárnych analýz získaných dát z medzinárodných meraní.

8. Spôsob zverejnenia výsledkov ZPC, prenos získaných informácií
Informovanie spolupracovníkov oddelenia o obsahu konferencie a nových podnetov.

Svojím podpisom súhlasím so zverejnením správy na internete.

Správu vypracoval: Mgr. Miroslava Mišová
Dátum: 21.11.2011
Správu schválil: